གྲུབ་འབྲས་མཐོང་བ་དང་ཆབས་ཅིགང་ཚོས་གསལ་པོར་ཤེས་པ་ནི།ཏང་གི་ཚོགས་ཆེན་བཅུ་དགུ་པའི་སྙན་ཞུ་ལས་བཏོན་པའི་བླང་བྱ་གསར་པ་དང་།ཀྲུང་དབྱང་དང་།ཞིང་ཆེན།ཁུལ་ཨུ་ཡོན་ལྷན་ཁང་གིས་བཟོས་པའི་བཀོད་སྒྲིག་གསར་པ།འཐུས་མི་དང་མི་དམངས་མང་ཚོགས་ཀྱིས་རེ་སྒུག་གསར་པ་བཅས་དང་བསྡུར་ན།རྒྱུན་ལས་ཨུ་ཡོན་ལྷན་ཁང་གི་ལས་དོན་ཐད་དུ་ད་དུང་མི་འདང་ས་ཁ་ཤས་ཡོད་པ་རེད།གཙོ་བོ་ནི།སྤྱི་ཚོགས་ཀྱི་ཐུགས་ཁུར་ལ་ལན་འདེབས་དང་།ལྟ་སྐུལ་ལས་དོན་གྱི་བརྟན་ཤུགས་ཆེ་རུ་གཏོང་བ།གྲོས་ཞིབ་བསམ་འཆར་དོན་འཁྱོལ་བྱེད་པར་སྐུལ་འདེད།འབྲེལ་ཡོད་གནད་དོན་ཐག་གཅོད་ཐད་ལ་སྐུལ་འདེད་གཏོང་བ་བཅས་ཀྱི་ཕྱོགས་ལ་ད་དུང་མུ་མཐུད་དུ་ནུས་ཤུགས་འདོན་དགོས་ལ།འཐུས་མིའི་འགན་འཁྲི་སྒྲུབ་པའི་ཞབས་ཞུའི་འགན་ལེན་ལ་ཤུགས་སྣོན་རྒྱག་པ་དང་།འཐུས་མིའི་གྲོས་གཞི་དང་བསམ་འཆར་སྒྲུབ་པ་དོན་འཁྱོལ་བྱེད་པར་སྐུལ་འདེད་གཏོང་བ།འཐུས་མིའི་སྲོག་ཤིང་ནུས་པ་འདོན་སྤེལ་བྱེད་པ་བཅས་ཀྱི་ཐད་ལ་ད་དུང་སྔར་ལས་ཤུགས་སྣོན་དགོས།དེ་ལ་དམིགས་ནས།ང་ཚོས་རང་རྟོགས་ངང་མང་ཚོགས་ཀྱི་ལྟ་སྐུལ་དང་ལེན་བྱེད་པ་དང་།ཁེངས་སྐྱུང་གི་སྒོ་ནས་འཐུས་མིའི་བསམ་འཆར་ལ་ཉན་ནས།འབད་བརྩོན་ཆེན་པོས་བྱ་བ་སྔར་ལས་ལེགས་པོར་བསྒྲུབ་རྒྱུ་ཡིན།